Document ID: 32011R1235

A BIZOTTSÁG 1235/2011/EU RENDELETE
(2011. november 29.)
az 1222/2009/EK európai parlamenti és tanácsi rendeletnek a gumiabroncsok nedves tapadási osztályai, a gördülési ellenállás mérése és a hitelesítési eljárás tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a gumiabroncsok üzemanyag-hatékonyság és más lényeges paraméterek tekintetében történő címkézéséről szóló, 2009. november 25-i 1222/2009/EK európai parlamenti és tanácsi rendeletre (1) és különösen annak 11. cikke a) és c) pontjára,
mivel:
(1)
Az 1222/2009/EK európai parlamenti és tanácsi rendelet létrehozza a gumiabroncsok paramétereire vonatkozó, címkézés útján történő összehangolt információszolgáltatás kereteit, és ezáltal lehetővé teszi a végfelhasználók számára, hogy a gumiabroncsok vásárlásakor tájékozottan döntsenek.
(2)
A gumiabroncsok gördülési ellenállása meghatározza úgynevezett üzemanyag-hatékonysági (helyesen: tüzelőanyag-hatékonysági) osztályukat. A különféle gyártmányú gumiabroncsok összehasonlíthatósága érdekében a gördülési ellenállás mérésének megismételhetőnek kell lennie, és az ugyanazon gumiabroncsokon különböző laboratóriumokban végzett vizsgálatoknak ugyanazt az eredményt kell szolgáltatniuk. A vizsgálatok eredményeinek jobb megismételhetősége ahhoz is hozzájárul, hogy a piacfelügyeleti hatóságok az egyes gumiabroncsok vizsgálatakor ne jussanak a beszállítók által megadottaktól eltérő eredményekre.
(3)
A vizsgálati laboratóriumoknak a gördülési ellenállás mérése tekintetében történő összehangolása javítaná a vizsgálati eredmények megismételhetőségét.
(4)
Mivel az ISO szintjén kifejlesztésre került egy megfelelő és összehangolt vizsgálati módszer a nedves tapadás mérésére, indokolt az 1222/2009/EK rendelet 11. cikkének a) pontjával összhangban a C2 és C3 típusú gumiabroncsok esetében is bevezetni a nedves tapadási osztályozást.
(5)
Az 1222/2009/EK rendelet IV. mellékletében előírt, a megfelelést értékelő hitelesítési eljárást egyértelműbbé kell tenni olyan határértékek bevezetésével, amelyek alapján a bejelentett és a címkén feltüntetendő adatokat a rendeletnek megfelelőnek lehet nyilvánítani.
(6)
Az 1222/2009/EK rendeletet ezért ennek megfelelően módosítani kell.
(7)
Az e rendeletben előírt intézkedések összhangban vannak az 1222/2009/EK rendelet 13. cikke alapján létrehozott bizottság véleményével,
ELFOGADTA EZT A RENDELETET:
1. cikk
Az 1222/2009/EK rendelet módosítása
Az 1222/2009/EK rendelet a következőképpen módosul:
1.
Az I. melléklet A. részében (Üzemanyag-hatékonysági osztályok) az első mondat helyébe a következő szöveg lép:
„Az üzemanyag-hatékonysági osztály meghatározása a gördülési ellenállási együttható (RRC) alapján, az alábbiakban megadott, A-tól G-ig terjedő skálának megfelelően, a 117. sz. ENSZ EGB-előírás 6. melléklete, valamint annak későbbi módosításai szerinti mérésekkel, a IVa. mellékletben előírt összehangolás alkalmazásával történik.”
2.
Az I. melléklet B. részében (Nedves tapadási osztályok) a szöveg és a táblázat helyébe a következő szöveg lép:
„1.
A C1 típusú gumiabroncsok nedves tapadási osztályának meghatározása a nedves tapadási index (G) alapján, az alábbi táblázatban megadott, A-tól G-ig terjedő skálának megfelelően, a 3. pont szerinti számítással és az V. melléklet szerinti mérésekkel történik.
2.
A C2 és a C3 típusú gumiabroncsok nedves tapadási osztályának meghatározása a nedves tapadási index (G) alapján, az alábbi táblázatban megadott, A-tól G-ig terjedő skálának megfelelően, a 3. pont szerinti számítással és az ISO 15222:2011 szabványban előírt mérésekkel történik, a következő etalonabroncsok felhasználásával:
i.
a C2 típusú gumiabroncsok esetében: 225/75 R 16 C, ASTM F 2872-11;
ii.
a 285 mm névleges profilszélesség alatti C3 típusú gumiabroncsok esetében: 245/70R19.5, ASTM F 2871-11;
iii.
a 285 mm és annál nagyobb névleges profilszélességű C3 típusú gumiabroncsok esetében: 315/70R22.5, ASTM F 2870-11.
3.
A nedves tapadási index (G) kiszámítása:
G = G(T) - 0,03
ahol: G(T) = a vizsgált gumiabroncs egy mérési ciklusban mért nedves tapadási indexe.
C1 típusú gumiabroncsok
C2 típusú gumiabroncsok
C3 típusú gumiabroncsok
G
Nedves tapadási osztály
G
Nedves tapadási osztály
G
Nedves tapadási osztály
1,55 ≤ G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
üres
D
üres
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
üres
G
üres
G
üres
G”
3.
A IV. melléklet (Hitelesítési eljárás) szövegének helyébe a következő szöveg lép:
„IV. MELLÉKLET
Hitelesítési eljárás
A bejelentett üzemanyag-hatékonysági és nedves tapadási osztálynak, valamint a külső gördülési zaj bejelentett osztályának és értékének a megfelelőségét a beszállító által meghatározott minden egyes gumiabroncstípus vagy gumiabroncscsoport esetében értékelni kell a következő eljárások egyikének megfelelően:
a)
i.
először egyetlen gumiabroncsot vagy gumiabroncs-garnitúrát kell megvizsgálni. Ha a mért értékek az 1. táblázatban meghatározott tűrések figyelembevételével megfelelnek a bejelentett osztályoknak vagy a külső gördülési zaj tekintetében a bejelentett értéknek, akkor a gumiabroncs megfelelt a vizsgálaton; és
ii.
ha a mért értékek az 1. táblázatban meghatározott tűrések figyelembevételével nem felelnek meg a bejelentett osztályoknak vagy a külső gördülési zaj tekintetében a bejelentett értéknek, akkor további három gumiabroncsot vagy gumiabroncs-garnitúrát kell megvizsgálni. A három további megvizsgált gumiabroncs vagy gumiabroncs-garnitúra mérési eredményeinek átlagát kell felhasználni annak értékeléséhez, hogy a bejelentett információk az 1. táblázatban meghatározott tűrések figyelembevételével helytállóak-e; vagy
b)
amennyiben a címkén feltüntetett osztályok vagy értékek meghatározása a 2001/43/EK irányelvvel, a 661/2009/EK rendelettel vagy a 117. sz. ENSZ EGB-előírással és annak későbbi módosításaival összhangban végrehajtott típus-jóváhagyási vizsgálatok eredményei alapján történt, a tagállamok használhatják a gumiabroncsok gyártás-megfelelőségét igazoló mérési adatokat.
A gyártás-megfelelőségi vizsgálatokból származó mérési adatok értékelésekor figyelembe kell venni az 1. táblázatban megadott tűréseket.
1.
táblázat
Mért paraméter
Ellenőrzési tűrés
Gördülési ellenállási együttható (üzemanyag-hatékonyság)
Az összehangolt mért érték legfeljebb 0,3 kg/1 000 kg-mal haladhatja meg a bejelentett osztályhoz tartozó felső határt (legnagyobb RRC-t).
Külső gördülési zaj
A mért érték legfeljebb 1 dB(A)-val haladhatja meg a bejelentett N értéket.
Nedves tapadás
A mért érték nem lehet kisebb a bejelentett osztályhoz tartozó alsó határnál (G legkisebb értéke).”
4.
A rendelet az e rendelet mellékletében meghatározott IVa. melléklettel egészül ki.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2012. május 30-tól kell alkalmazni.
Ez a rendelet teljes egészében kötelező és közvetlenül alkalmazandó minden tagállamban.
Kelt Brüsszelben, 2011. november 29-én.

Labels: 7
3
14
1